als_Latn dik_Latn sag_Latn
Java e 21 e kampionatit francez ka nisur menjëherë me nje surprize pasi Bordo u mposht ne fushën e vet 1 me 2 nga skuadra e Nis duke kompromentuar jo pak objektiv sezonal për të qenë në zonën e kupave të Europës. Në fakt gjatë pjesës së parë, vendasit e Bordo zhvilluan një ndeshje më të mirë. Në fillim ishin Traore e Diego Rolan që humbën shanse për të kaluar skuadrat e tyre në avantazh përpara se Moris Belaj të fitonte një 11-metersh në minutën e 32. Nga pika e bardhe e penalltisë, ishte Diego Rolan që i dha avantazhin skuadrës së Bordo. 6 minuta më vonë Kontento mund të kishte dyfishuar rezultatin, por ndërhyrja e portierit Hansen ishte vendimtare, sikurse edhe në fillim të pjesës së dytë kur portieri i Nis i mohoi golin Traore nga një goditje dënimi. Por atë që së bene vendasit me disa raste të humbura e bëjnë miqtë të cilët në të 66 barazojnë shifrat pas një gjuajte me kokë të Xhordan Amavi. Pak çaste më vonë, i njëjti lojtar kishte shansin për të realizuar golin e dytë personal ndërsa Bordo goditi traversën në minutën e 78 me një goditje dënimi të Sertik.
E ndërsa pritej ofensiva finale e Bordo, ishin miqtë ata që me anë të një zbritje të bukur në fund shënuan golin e fitores me anë të Pleë duke ruajtur pozicionin e tyre ne mesin e artë të renditjes. Sfida Bordo – Nice u transmetua ekskluzivisht në platformën Tring.
als_Latn als_Latn